CELEX: 62020CN0414
Language: el
Date: 2020-09-04 00:00:00
Title: Υπόθεση C-414/20: Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 4 Σεπτεμβρίου 2020 — Ποινική διαδικασία κατά MM

16.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 390/22
            
         
      Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 4 Σεπτεμβρίου 2020 — Ποινική διαδικασία κατά MM
      (Υπόθεση C-414/20)
      (2020/C 390/31)
      Γλώσσα δίκης: η βουλγαρική
      
         Αιτούν δικαστήριο
      
      Spetsializiran nakazatelen sad.
      
         Ποινική δίκη ενώπιον του αιτούντος δικαστηρίου κατά
      
      MM
      
         Μετέχουσα στη δίκη:
      
      Spetsializirana prokuratura
      
         Προδικαστικά ερωτήματα
      
      Συνάδει προς το άρθρο 6, παράγραφος 1, της αποφάσεως-πλαισίου 2002/584 εθνική νομοθετική ρύθμιση κατά την οποία το ευρωπαϊκό ένταλμα συλλήψεως και η εθνική δικαστική απόφαση επί της οποίας στηρίχθηκε εκδίδονται αποκλειστικά από τον εισαγγελέα, χωρίς δυνατότητα συμμετοχής του αρμόδιου δικαστηρίου στην έκδοσή τους ή ασκήσεως εκ μέρους του δικαστηρίου αυτού προληπτικού ή εκ των υστέρων δικαστικού ελέγχου;
      Συνάδει προς το άρθρο 8, παράγραφος 1, στοιχείο γ', της αποφάσεως-πλαισίου 2002/584 ευρωπαϊκό ένταλμα συλλήψεως του οποίου η έκδοση στηρίχθηκε σε διάταξη περί απαγγελίας της κατηγορίας σε βάρος του εκζητουμένου, χωρίς η εν λόγω διάταξη να αφορά τη θέση του τελευταίου υπό κράτηση;
      Σε περίπτωση αρνητικής απαντήσεως: Εάν έχει εκτελεστεί κανονικά ευρωπαϊκό ένταλμα συλλήψεως, η έκδοση και ο έλεγχος νομιμότητας του οποίου έχουν λάβει χώρα χωρίς τη συμμετοχή δικαιοδοτικού οργάνου και το οποίο έχει στηριχθεί σε εθνική διάταξη μη προβλέπουσα τη θέση του εκζητουμένου υπό κράτηση, και έχει γίνει παράδοση του εκζητουμένου, πρέπει να παρέχεται στον εκζητούμενο δικαίωμα ασκήσεως πραγματικής προσφυγής στο πλαίσιο της ίδιας ποινικής δίκης με εκείνη κατά την οποία εκδόθηκε το εν λόγω ευρωπαϊκό ένταλμα συλλήψεως; Συνεπάγεται το δικαίωμα ασκήσεως πραγματικής προσφυγής ότι ο εκζητούμενος πρέπει να περιέρχεται στη θέση που θα είχε εάν δεν είχαν προσβληθεί τα δικαιώματά του;